CELEX: 32022R0490
Language: fi
Date: 2022-03-25 00:00:00
Title: Komission täytäntöönpanoasetus (EU) 2022/490, annettu 25 päivänä maaliskuuta 2022, asetuksen (EU) 2018/2019 muuttamisesta tiettyjen Turkista peräisin olevien istutettaviksi tarkoitettujen Juglans regia L.-, Nerium oleander L.- ja Robinia pseudoacacia L. -kasvien osalta ja täytäntöönpanoasetuksen (EU) 2020/1213 muuttamisesta siltä osin kuin on kyse kyseisten istutettaviksi tarkoitettujen kasvien tuomista unionin alueelle koskevista kasvinsuojelutoimenpiteistä

28.3.2022   
               
               
                  FI
               
               
                  Euroopan unionin virallinen lehti
               
               
                  L 100/10
               
            
         KOMISSION TÄYTÄNTÖÖNPANOASETUS (EU) 2022/490,
         annettu 25 päivänä maaliskuuta 2022,
         asetuksen (EU) 2018/2019 muuttamisesta tiettyjen Turkista peräisin olevien istutettaviksi tarkoitettujen Juglans regia L.-, Nerium oleander L.- ja Robinia pseudoacacia L. -kasvien osalta ja täytäntöönpanoasetuksen (EU) 2020/1213 muuttamisesta siltä osin kuin on kyse kyseisten istutettaviksi tarkoitettujen kasvien tuomista unionin alueelle koskevista kasvinsuojelutoimenpiteistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 42 artiklan 4 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2018/2019 (2) vahvistetaan alustavan riskinarvioinnin perusteella luettelo vakavan riskin kasveista, kasvituotteista ja muista tavaroista.
                  
               
                     (2)
                  
                  
                     Komission täytäntöönpanoasetuksessa (EU) 2018/2018 (3) vahvistetaan erityiset säännöt menettelystä, jota on noudatettava asetuksen (EU) 2016/2031 42 artiklan 4 kohdassa tarkoitetun riskinarvioinnin tekemiseksi kyseisille vakavan riskin kasveille, kasvituotteille ja muille tavaroille.
                  
               
                     (3)
                  
                  
                     Alustavan arvioinnin perusteella täytäntöönpanoasetuksen (EU) 2018/2019 liitteeseen sisällytettiin vakavan riskin kasveina 34 istutettaviksi tarkoitettujen kasvien sukua, joihin sisältyy Juglans L., Nerium L. ja Robinia L. -suvut, sekä yksi laji, jotka ovat peräisin kaikista kolmansista maista.
                  
               
                     (4)
                  
                  
                     Asetuksen (EU) 2016/2031 mukaan jos riskinarvioinnin perusteella todetaan, että kasvi, kasvituote tai muu tavara, joka on peräisin kolmannesta maasta, kolmansien maiden ryhmästä tai kolmannen maan erityiseltä alueelta, aiheuttaa tuhoojariskin, joka ei ole hyväksyttävissä, mutta kyseistä riskiä voidaan pienentää hyväksyttävälle tasolle soveltamalla tiettyjä toimenpiteitä, komissio poistaa kyseisen kasvin, kasvituotteen tai muun tavaran täytäntöönpanoasetuksen (EU) 2018/2019 liitteessä olevasta luettelosta ja lisää sen asetuksen (EU) 2016/2031 41 artiklan 2 kohdassa tarkoitettuun luetteloon.
                  
               
                     (5)
                  
                  
                     Kyseisestä luettelosta säädetään komission täytäntöönpanoasetuksessa (EU) 2020/1213 (4).
                  
               
                     (6)
                  
                  
                     Turkki toimitti 9 päivänä elokuuta 2019 komissiolle pyynnön, joka koski kahden vuoden ikäisten vartettujen, istutettaviksi tarkoitettujen, paljasjuuristen ja lehdettömien Juglans regia L. -kasvien, joiden halkaisija varren tyvessä on enintään 2 cm, vientiä unioniin. Pyynnön tueksi oli liitetty asiaa koskevat tekniset asiakirjat.
                  
               
                     (7)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 19 päivänä toukokuuta 2021 tieteellisen lausunnon (5) Turkista peräisin oleviin, istutettaviksi tarkoitettuihin Juglans regia L. -kasveihin liittyvästä hyödykkeen riskinarvioinnista. Elintarviketurvallisuusviranomainen katsoi, että Anoplophora chinensis, Euzophera semifuneralis, Garella musculana, Lasiodiplodia pseudotheobromae ja Lopholeucaspis japonica ovat asianomaisten istutettaviksi tarkoitettujen kasvien kannalta merkityksellisiä tuhoojia, ja arvioi asiakirja-aineistossa kyseisten tuhoojien osalta kuvatut riskinvähentämistoimenpiteet sekä sen, millä todennäköisyydellä kasvit ovat kyseisistä tuhoojista vapaita.
                  
               
                     (8)
                  
                  
                     Turkki toimitti 27 päivänä marraskuuta 2019 komissiolle pyynnön, joka koski yhdestä neljään vuoden ikäisten kasvualustassaan kiinni olevien istutettaviksi tarkoitettujen Nerium oleander L. -kasvien vientiä unioniin. Pyynnön mukana toimitettiin asiaa koskeva tekninen asiakirja-aineisto.
                  
               
                     (9)
                  
                  
                     Elintarviketurvallisuusviranomainen antoi 25 päivänä maaliskuuta 2021 tieteellisen lausunnon (6) Turkista peräisin oleviin, istutettaviksi tarkoitettuihin Nerium oleander L. -kasveihin liittyvästä hyödykkeen riskinarvioinnista. Elintarviketurvallisuusviranomainen katsoi, että Phenacoccus solenopsis on asianomaisten istutettaviksi tarkoitettujen kasvien kannalta merkityksellinen tuhooja, ja arvioi asiakirja-aineistossa kyseisen tuhoojan osalta kuvatut riskinvähentämistoimenpiteet sekä sen, millä todennäköisyydellä kasvit ovat kyseisestä tuhoojasta vapaita.
                  
               
                     (10)
                  
                  
                     Turkki toimitti 27 päivänä marraskuuta 2019 komissiolle pyynnön, joka koski kolmesta seitsemään vuoden ikäisten paljasjuuristen ja kasvualustassaan kiinni olevien istutettaviksi tarkoitettujen Robinia pseudoacacia L. -kasvien vientiä unioniin. Pyynnön mukana toimitettiin asiaa koskeva tekninen asiakirja-aineisto.
                  
               
                     (11)
                  
                  
                     Euroopan elintarviketurvallisuusviranomainen antoi 25 päivänä maaliskuuta 2021 tieteellisen lausunnon (7) Turkista peräisin oleviin Robinia pseudoacacia L. -kasveihin liittyvästä hyödykkeen riskinarvioinnista. Elintarviketurvallisuusviranomainen katsoi, että Anoplophora chinensis, Lopholeucapsis japonica ja Pochazia shantungensis ovat asianomaisten istutettaviksi tarkoitettujen kasvien kannalta merkityksellisiä tuhoojia, ja arvioi asiakirja-aineistossa kyseisten tuhoojien osalta kuvatut riskinvähentämistoimenpiteet sekä sen, millä todennäköisyydellä kasvit ovat kyseisistä tuhoojista vapaita.
                  
               
                     (12)
                  
                  
                     Kyseisten lausuntojen perusteella olisi otettava käyttöön asianomaisten tuhoojien riskiin kohdistuvat tarvittavat toimenpiteet kasvinterveyteen liittyvinä tuontivaatimuksina, jotta voidaan varmistaa, että asianomaisten kasvien tuomisesta unioniin aiheutuva kasvinterveysriski saadaan pienennettyä hyväksyttävälle tasolle.
                  
               
                     (13)
                  
                  
                     Tästä syystä Turkista peräisin olevat enintään kahden vuoden ikäiset, paljasjuuriset ja lehdettömät istutettaviksi tarkoitetut Juglans regia L. -kasvit, joiden halkaisija varren tyvessä on enintään 2 cm, Turkista peräisin olevat enintään neljän vuoden ikäiset istutettaviksi tarkoitetut Juglans regia L. -kasvit ja Turkista peräisin olevat enintään seitsemän vuoden ikäiset istutettaviksi tarkoitetut Robinia pseudoacacia L. -kasvit, joiden halkaisija on enintään 25 cm, olisi poistettava täytäntöönpanoasetuksen (EU) 2018/2019 liitteestä. Kyseiset istutettaviksi tarkoitetut kasvit olisi lisättävä täytäntöönpanoasetuksen (EU) 2020/1213 liitteeseen ja tarvittaessa niiden tuontiin liittyvät kasvinsuojelutoimenpiteet olisi vahvistettava kyseisessä liitteessä.
                  
               
                     (14)
                  
                  
                     Kun otetaan huomioon elintarviketurvallisuusviranomaisen asiakirja-aineistoissa havaitsemat epävarmuustekijät, pelkästään soveltamalla Turkin asiakirja-aineistoissa ehdottamia toimenpiteitä ei voida pienentää asianomaisten kasvien tuonnista unioniin aiheutuvaa riskiä hyväksyttävälle tasolle. Kasvinterveysriskin pienentämiseksi hyväksytylle tasolle olisi Turkin asiakirja-aineistossa ehdotettujen toimenpiteiden lisäksi edellytettävä, että kyseiset kasvit on kasvatettu tuhoojista vapailla tuotantopaikoilla.
                  
               
                     (15)
                  
                  
                     
                        Anoplophora chinensis ja Lopholeucaspis japonica luetellaan unionikaranteenituhoojina komission täytäntöönpanoasetuksen (EU) 2019/2072 (8) liitteessä II. Tuhoojia Euzophera semifuneralis, Garella musculana, Lasiodiplodia pseudotheobromae, Phenacoccus solenopsis ja Pochazia shantungensis ei ole vielä sisällytetty kyseiseen luetteloon, mutta ne saattavat täyttää siihen sisällyttämistä koskevat edellytykset, kunhan täydellinen riskinarviointi on tehty.
                  
               
                     (16)
                  
                  
                     Asetuksen (EU) 2016/2031 42 artiklan 5 kohdan mukaisesti riskinarviointi on suoritettava kohtuullisen ajan kuluessa. Kun otetaan huomioon tuontikysyntä, on tarpeellista ja asianmukaista ottaa käyttöön väliaikaisia kasvinsuojelutoimia koskien tuhoojia Euzophera semifuneralis, Garella musculana, Lasiodiplodia pseudotheobromae, Phenacoccus solenopsis ja Pochazia shantungensis, kunnes riskinarviointi on tehty.
                  
               
                     (17)
                  
                  
                     Terveys- ja kasvinsuojelutoimista tehdystä Maailman kauppajärjestön sopimuksesta (9) johtuvien velvoitteiden noudattamiseksi kyseisten hyödykkeiden tuonti unioniin olisi aloitettava mahdollisimman pian. Tämän asetuksen olisi sen vuoksi tultava voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
                  
               
                     (18)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2018/2019 muuttaminen
            Muutetaan täytäntöönpanoasetuksen (EU) 2018/2019 liite tämän asetuksen liitteen I mukaisesti.
         
         
            2 artikla
            Täytäntöönpanoasetuksen (EU) 2020/1213 muuttaminen
            Muutetaan täytäntöönpanoasetuksen (EU) 2020/1213 liite tämän asetuksen liitteen II mukaisesti.
         
         
            3 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2018/2019, annettu 18 päivänä joulukuuta 2018, väliaikaisen luettelon laatimisesta asetuksen (EU) 2016/2031 42 artiklassa tarkoitetuista vakavan riskin kasveista, kasvituotteista tai muista tavaroista sekä luettelon laatimisesta kyseisen asetuksen 73 artiklassa tarkoitetuista kasveista, joille ei tarvita kasvinterveystodistusta unioniin tuomista varten (EUVL L 323, 19.12.2018, s. 10).
         
            (3)  Komission täytäntöönpanoasetus (EU) 2018/2018, annettu 18 päivänä joulukuuta 2018, Euroopan parlamentin ja neuvoston asetuksen (EU) 2016/2031 42 artiklan 1 kohdassa tarkoitettujen vakavan riskin kasvien, kasvituotteiden ja muiden tavaroiden riskinarvioinnin suorittamiseksi noudatettavaa menettelyä koskevista erityisistä säännöistä (EUVL L 323, 19.12.2018, s. 7).
         
            (4)  Komission täytäntöönpanoasetus (EU) 2020/1213, annettu 21 päivänä elokuuta 2020, täytäntöönpanoasetuksen (EU) 2018/2019 liitteestä poistettujen tiettyjen kasvien, kasvituotteiden ja muiden tavaroiden tuomista unioniin koskevista kasvinsuojelutoimenpiteistä (EUVL L 275, 24.8.2020, s. 5).
         
            (5)  EFSA PLH Panel (kasvien terveyttä käsittelevä Euroopan elintarviketurvallisuusviranomaisen lautakunta), Scientific Opinion on the Commodity risk assessment of Juglans regia plants from Turkey. EFSA Journal 2021;19(6):6665, s. 99. https://doi.org/10.2903/j.efsa.2021,6665.
         
            (6)  EFSA PLH Panel, Scientific Opinion on the commodity risk assessment of Nerium oleander plants from Turkey. EFSA Journal 2021;19(5):6569, s. 34. https://doi.org/10.2903/j.efsa.2021,6569.
         
            (7)  EFSA PLH Panel, Scientific Opinion on the commodity risk assessment of Robinia pseudoacacia plants from Turkey. EFSA Journal 2021;19(5):6568, s. 54. https://doi.org/10.2903/j.efsa.2021,6568.
         
            (8)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
         
            (9)  Terveys- ja kasvinsuojelutoimia koskeva Maailman kauppajärjestön sopimus (hyväksytty 15. huhtikuuta 1994 ja tullut voimaan 1. tammikuuta 1995), 1867 UNTS 493 (SPS-sopimus).
      
      
         
            LIITE I
            Muutetaan täytäntöönpanoasetuksen (EU) 2018/2019 liitteessä olevan 1 kohdan taulukossa oleva toinen sarake ”Kuvaus” seuraavasti:
            
                        1)
                     
                     
                        korvataan kohta ”Juglans L.” seuraavasti:
                        ”Juglans L., muut kuin Turkista peräisin olevat enintään kahden vuoden ikäiset Juglans L. -lajin istutettaviksi tarkoitetut paljasjuuriset ja lehdettömät kasvit, joiden halkaisija varren tyvessä on enintään 2 senttimetriä”;
                     
                  
                        2)
                     
                     
                        korvataan kohta ”Nerium L.” seuraavasti:
                        ”Nerium L., muut kuin Turkista peräisin olevat enintään neljän vuoden ikäiset Nerium oleander L. -lajin istutettaviksi tarkoitetut kasvit”;
                     
                  
                        3)
                     
                     
                        korvataan kohta ”Robinia L., muut kuin Robinia pseudoacacia L. -lajiin kuuluvat istutettaviksi tarkoitetut, paljasjuuriset, vartetut, lepotilassa olevat ja halkaisijaltaan enintään 2,5 senttimetrin paksuiset kasvit, jotka ovat peräisin Israelista” seuraavasti:
                        “Robinia L., muut kuin Israelista peräisin olevat paljasjuuriset, lepotilassa olevat ja vartetut Robinia pseudoacacia L. -lajin istutettaviksi tarkoitetut kasvit, joiden halkaisija on enintään 2,5 senttimetriä, ja muut kuin Turkista peräisin olevat enintään seitsemän vuoden ikäiset Robinia pseudoacacia L. -lajin istutettaviksi tarkoitetut kasvit, joiden halkaisija on enintään 25 senttimetriä”.
                     
                  
      
      
         
            LIITE II
            Muutetaan täytäntöönpanoasetuksen (EU) 2020/1213 liite seuraavasti:
            
                        1)
                     
                     
                        Lisätään kohdan ”Jasminum polyanthum Franchet, istutettaviksi tarkoitettujen kasvien juurruttamattomat pistokkaat” jälkeen kohdat seuraavasti:
                        
                                    Kasvit, kasvituotteet ja muut tavarat
                                 
                                 
                                    CN-koodit
                                 
                                 
                                    Alkuperämaana oleva kolmas maa
                                 
                                 
                                    Toimenpiteet
                                 
                              
                                    ”Juglans regia L., enintään kahden vuoden ikäiset istutettaviksi tarkoitetut paljasjuuriset ja lehdettömät kasvit, joiden halkaisija varren tyvessä on enintään 2 cm.
                                 
                                 
                                    ex 0602 20 20 
                                 
                                 
                                    Turkki
                                 
                                 
                                    
                                                a)
                                             
                                             
                                                Virallinen lausunto siitä, että
                                                
                                                            i)
                                                         
                                                         
                                                            kasvit ovat vapaita Euzophera semifuneralis-, Garella musculana- ja Lasiodiplodia pseudotheobromae -tuhoojista;
                                                         
                                                      
                                                            ii)
                                                         
                                                         
                                                            tuotantopaikka on todettu vapaaksi Euzophera semifuneralis-, Garella musculana- ja Lasiodiplodia pseudotheobromae -tuhoojista virallisissa tarkastuksissa, jotka on suoritettu tarkoituksenmukaisina ajankohtina kasvien tuotantojakson alusta lähtien;
                                                         
                                                      
                                                            iii)
                                                         
                                                         
                                                            on otettu käyttöön järjestelmä sen varmistamiseksi, että varttamis- ja leikkaustyökalut on desinfioitu Lasiodiplodia pseudotheobromae -tuhoojan varalta ennen niiden tuomista tuotantopaikkaan ja että vartetut ja leikatut kasvit on käsitelty asianmukaisesti, jotta estetään Lasiodiplodia pseudotheobromae -tuhoojan sisäänpääsy leikkauspintojen kautta; ja
                                                         
                                                      
                                                            iv)
                                                         
                                                         
                                                            kasvilähetyksille on välittömästi ennen vientiä tehty virallinen tarkastus Euzophera semifuneralis -ja Garella musculana -tuhoojien esiintymisen varalta erityisesti kasvien varsissa ja oksissa siten, että otoskoko on ollut sellainen, että se mahdollistaa vähintään 1 prosentin saastumistason havaitsemisen 99 prosentin luotettavuustasolla, ja virallinen tarkastus Lasiodiplodia pseudotheobromae -tuhoojan esiintymisen varalta, myös toteuttamalla kasveille sattumanvarainen näytteenotto ja testaus.
                                                         
                                                      
                                          
                                                b)
                                             
                                             
                                                Kyseisten kasvien kasvinterveystodistuksessa kohdassa ”Lisäilmoitus” on
                                                
                                                            i)
                                                         
                                                         
                                                            seuraava maininta: ”Lähetys on täytäntöönpanoasetuksen (EU) 2020/1213 säännösten mukainen”;
                                                         
                                                      
                                                            ii)
                                                         
                                                         
                                                            rekisteröityjä tuotantopaikkoja koskevat tiedot.”
                                                         
                                                      
                                          
                              
                                    ”Nerium oleander L., enintään neljän vuoden ikäiset istutettaviksi tarkoitetut kasvit
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Turkki
                                 
                                 
                                    
                                                a)
                                             
                                             
                                                Virallinen lausunto siitä, että
                                                
                                                            i)
                                                         
                                                         
                                                            kasvit ovat vapaita Phenacoccus solenopsis -tuhoojasta;
                                                         
                                                      
                                                            ii)
                                                         
                                                         
                                                            tuotantopaikka on todettu vapaaksi Phenacoccus solenopsis -tuhoojasta virallisissa tarkastuksissa, jotka on suoritettu tarkoituksenmukaisina ajankohtina kasvien tuotantojakson alusta lähtien;
                                                         
                                                      
                                                            iii)
                                                         
                                                         
                                                            välittömästi ennen vientiä kasvilähetyksille on tehty virallinen tarkastus Phenacoccus solenopsis -tuhoojan esiintymisen varalta, ja tarkastettavan näytteen koko on ollut sellainen, että se mahdollistaa vähintään 1 prosentin saastumistason havaitsemisen 99 prosentin luotettavuustasolla.
                                                         
                                                      
                                          
                                                b)
                                             
                                             
                                                Kyseisten kasvien kasvinterveystodistuksessa kohdassa ”Lisäilmoitus” on
                                                
                                                            i)
                                                         
                                                         
                                                            seuraava maininta: ”Lähetys on täytäntöönpanoasetuksen (EU) 2020/1213 säännösten mukainen”;
                                                         
                                                      
                                                            ii)
                                                         
                                                         
                                                            rekisteröityjä tuotantopaikkoja koskevat tiedot.”
                                                         
                                                      
                                          
                              
                  
                        2)
                     
                     
                        Lisätään kohdan ”Robinia pseudoacacia -lajiin kuuluvat istutettaviksi tarkoitetut, paljasjuuriset, vartetut, lepotilassa olevat ja halkaisijaltaan enintään 2,5 senttimetrin paksuiset kasvit” jälkeen kohta seuraavasti:
                        
                                    Kasvit, kasvituotteet ja muut tavarat
                                 
                                 
                                    CN-koodit
                                 
                                 
                                    Alkuperämaana oleva kolmas maa
                                 
                                 
                                    Toimenpiteet
                                 
                              
                                    ”Robinia pseudoacacia L., enintään seitsemän vuoden ikäiset istutettaviksi tarkoitetut kasvit, joiden halkaisija on enintään 25 cm
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Turkki
                                 
                                 
                                    
                                                a)
                                             
                                             
                                                Virallinen lausunto siitä, että
                                                
                                                            i)
                                                         
                                                         
                                                            kasvit ovat vapaita Pochazia shantungensis -tuhoojasta;
                                                         
                                                      
                                                            ii)
                                                         
                                                         
                                                            tuotantopaikka on todettu vapaaksi Pochazia shantungensis -tuhoojasta virallisissa tarkastuksissa, jotka on suoritettu tarkoituksenmukaisina ajankohtina kasvien tuotantojakson alusta lähtien; ja
                                                         
                                                      
                                                            iii)
                                                         
                                                         
                                                            välittömästi ennen vientiä kasvilähetyksille on tehty virallinen tarkastus Pochazia shantungensis -tuhoojan esiintymisen varalta, ja tarkastettavan näytteen koko on ollut sellainen, että se mahdollistaa vähintään 1 prosentin saastumistason havaitsemisen 99 prosentin luotettavuustasolla.
                                                         
                                                      
                                          
                                                b)
                                             
                                             
                                                Kyseisten kasvien kasvinterveystodistuksessa kohdassa ”Lisäilmoitus” on
                                                
                                                            i)
                                                         
                                                         
                                                            seuraava maininta: ”Lähetys on täytäntöönpanoasetuksen (EU) 2020/1213 säännösten mukainen”;
                                                         
                                                      
                                                            ii)
                                                         
                                                         
                                                            rekisteröityjä tuotantopaikkoja koskevat tiedot.”